**NOTĂ INFORMATIVĂ**

**la proiectul hotărîrii Guvernului cu privire la aprobarea Normei sanitar-veterinare privind stabilirea condiţiilor de sănătate animală pentru importurile anumitor păsări**

Proiectul de hotărîre nominalizat este elaborat în conformitate cu prevederile 29 și 31 a Legii nr. 221-XVI din 19 octombrie 2007 privind activitatea sanitar-veterinară și cu prevederile anexei nr. 2 a Planului naţional de acțiuni pentru implementarea Acordului de Asociere Republica Moldova-Uniunea Europeană în perioada 2017-2019, aprobat prin Hotărîrea Guvernului nr. 1472 din 30.12.2016.

Prezentul proiect are drept scop protecția teritoriului Republicii Moldova față de boli infecțioase, care pot fi introduse prin intermediul păsărilor, altele decât cele de curte, precum și asigurarea calității în activitatea de inspecție la punctul de intrare la frontieră.

Totodată, proiectul stabilește condițiile de sănătate a animalelor la importul anumitor păsări în Republica Moldova, cerințe față de autorizarea și funcționarea unităților de reproducție din țara exportatoare, cerințe minime pentru unitățile și centrele de carantină (cerințe administrative, modul de funcționare), procedurile de prelevare și examinare a probelor de laborator efectuate în perioada de carantină.

Implementarea prevederilor proiectului nu presupune cheltuieli suplimentare din bugetul de stat.

Necesitatea transpunerii Regulamentului (CE) nr.139/2013 al Comisiei din 7 ianuarie 2013 de stabilire a condițiilor de sănătate animală pentru importurile anumitor păsări în Uniune și a condițiilor de carantină, va pune baza legală prin impunerea normelor sanitar-veterinare pentru importurile anumitor păsări, astfel, vor fi excluse barierile tehnice în comerțul liber dintre state și se va garanta condiții echivalente cerințelor comunitare.

În contextul celor expuse, considerăm oportună și necesară examinarea și aprobarea prezentului proiect, astfel va fi adusă legislația națională în concordanță cu legislația comunitară în domeniul respectiv, vor fi minimalizate riscurile introducerii, difuzării și apariției focarelor de infecții aviare notificabile, se va asigura statutul de țară indemnă. Totodată, se va asigura protecția sănătății animalelor, mediului înconjurător și a sănătății publice veterinare pe teritoriul Republicii Moldova.

**Ministru Vasile BÎTCA**

Ex.: Nicolae Malancea

Tel.: 022-210-610